
МАЛА МАТУРА
Поводом  изјаве господина Вербића министра просвете Републике Србије „да се мала матура МОРА одржати и да она представља саставни део редовне школске године и да се без полагања исте не може издати јавна исправа“, желимо да Вам кажемо следеће:
1. Ово свакако није, надам се сложиће те се, редовна школска година;
2. Прошле године смо такође ималу „фарсу“ звана мала матура, због     „проваљених тестова“, која је поништена (није се бодовала);
3. Зар није боље финансијска средства која су потребна за реализацију полагања мале матуре (неколико милиона), преусмерити на подручја погођена поплавама и клизиштем?
4. Да ли деца, родитељи, наставници треба да имају два стреса за мање од месец дана?
5. Да ли ће сви ђаци и наставници имати исте услове приликом израде теста и  током припрема за малу матуру?
6. Да ли је опет битнија форма од суштине?
[bookmark: _GoBack]Желимо да напоменемо да смо у сталном контакту са нашим школама чланицама, дубоко смо ганути и дирнути великом одговорношћу и високим нивоом солидарности  у овим тешким временима, како наставника, тако и саме деце у основним школама,  углавном ученика осмог разреда, тако да су они, што се нас тиче, већ положили МАЛУ МАТУРУ, и то ону много важнију, људску, животну! 
Овим путем Вас позивамо да се састанемо и оформимо експертски тим који би сачинио нов начин полагања матуре, који би вратио углед просветним радницима и био шлаг на торти реформисаног школства!

У Београду, 22.5.2014.							ФБОШ

